Diari Oficial de la Generalitat Valenciana


Sumari del DOGV 9775, del 26-01-2024 (2024/587)

DECRET 15/2024, de 23 de gener, del Consell, pel qual es crea un institut d'Educació Secundària a Borriol per transformació de la secció d'Educació Secundària (72924506) de l'IES Bovalar (09806171).
------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9775

Data del DOGV
:   26-01-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/587


Data del document
:   23-01-2024

Organisme emissor
:   Conselleria d'Educació, Universitats i Ocupació

Tipus de document
:   Decret

Descriptors 

:   * Conselleria d'Educació, Universitats i Ocupació
    * centre d'ensenyament

DECRET 15/2024, de 23 de gener, del Consell, pel qual es crea un institut d'Educació Secundària a Borriol per transformació de la secció d'Educació Secundària (73171414) de l'IES Bovalar (33685620). [2024/587]  
Mitjançant la Resolució de 29 de novembre de 2019, de la Conselleria d'Educació, Cultura i Esport, es va crear una secció de l'Institut d'Educació Secundària Bovalar, de Castelló de la Plana, en la localitat de Borriol.  
La direcció territorial de Castelló competent en matèria d'educació i la Direcció General de Centres Docents, competent en matèria de planificació educativa, han emés informes dels quals es deduïx la necessitat de crear un nou IES per transformació de la secció d'Educació Secundària de l'IES Bovalar en la localitat de Borriol, a la vista de l'evolució de la demanda de llocs escolars, la necessitat d'incrementar les unitats que definixen el perfil del centre educatiu i d'implantar l'ensenyament de Batxillerat per a atendre les necessitats educatives de la zona.  
  
Segons el que es preveu en l'Orde de 31 de juliol de 1998, de la Conselleria de Cultura, Educació i Ciència, per la qual es regulen les seccions dels instituts d'Educació Secundària, el centre superarà el màxim d'unitats que ha de tindre una secció.  
A la vista d'estes consideracions, la Conselleria d'Educació, Universitats i Ocupació ha proposat la creació d'un nou institut d'Educació Secundària en la localitat de Borriol per transformació de la secció d'Educació Secundària de l'IES Bovalar existent.  
L'article 13 de la Llei orgànica 8/1985, de 3 de juliol, reguladora del dret a l'educació, establix que tots els centres tindran una denominació específica. Per la seua part, l'article 5 del Decret 252/2019, de 29 de novembre, del Consell, de regulació de l'organització i el funcionament dels centres públics que impartixen ensenyaments d'Educació Secundària Obligatòria, Batxillerat i Formació Professional, també establix el procediment per a l'assignació de la denominació genèrica i específica d'estos centres docents.  
Per això, de conformitat amb el que s'establix en l'article 17 de la Llei orgànica 8/1985, de 3 de juliol, reguladora del dret a l'educació, la Llei orgànica 2/2006, de 3 de maig, d'educació, i en l'article 3 del Decret 252/2019, de 29 de novembre, del Consell, de regulació de l'organització i el funcionament dels centres públics que impartixen ensenyaments d'Educació Secundària Obligatòria, Batxillerat i Formació Professional, i a proposta del conseller d'Educació, Universitats i Ocupació, prèvia deliberació del Consell, en la reunió del dia 23 de gener de 2024  
  
  
DECRETE  
  
Article primer. Creació del centre  
Es crea, per transformació de la secció d'Educació Secundària de l'IES Bovalar de Castelló de la Plana, el centre docent següent:  
  
Província: Castelló  
Localitat: Borriol  
Denominació genèrica: Institut d'Educació Secundària  
Denominació específica: Borriol  
Titular: Generalitat  
Codi: 07355311  
Domicili: Camí de la Serra, núm. 1  
  
Composició: 12 unitats d'Educació Secundària Obligatòria, 4 unitats de Batxillerat, 4 unitats de cicles de Formació Professional.  
  
Capacitat: 360 llocs escolars d'Educació Secundària Obligatòria, 140 de Batxillerat i 120 de Formació Professional.  
  
  
  
  
DISPOSICIÓ ADDICIONAL  
  
Primera. Inscripció  
El que s'establix en este decret s'inscriurà en el Registre de centres docents de la Comunitat Valenciana.  
  
Segona. Personal del centre  
El personal docent i no docent, amb destinació definitiva en el centre actualment existent, s'integrarà en el nou institut.  
  
Tercera. Material del centre  
El material inventariable i fungible de la secció s'integrarà en l'inventari del nou institut.  
  
  
DISPOSICIONS FINALS  
  
Primera. Desplegament  
Es faculta la Conselleria d'Educació, Universitats i Ocupació per a adoptar les mesures que siguen necessàries per al compliment i desplegament del que s'establix en este decret, així com per a modificar, si és el cas, la denominació i configuració del centre.  
  
Segona. Publicació i efectes  
Este decret entrarà en vigor el dia que es publique en el Diari Oficial de la Generalitat Valenciana; no obstant això, els seus efectes acadèmics s'entenen referits a l'inici del curs escolar 2023-2024.  
  
València, 23 de gener de 2024  
  
El president de la Generalitat,  
CARLOS MAZÓN GUIXOT  
  
El conseller d'Educació, Universitats i Ocupació,  
JOSÉ ANTONIO ROVIRA JOVER